ՀԵՏԱՔՐՔՐՎԱԾՈՒԹՅԱՆ ՆԵՐԿԱՅԱՑՄԱՆ ՀԱՐՑՈՒՄ (CV)

 (ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ – ԱՆՀԱՏԱԿԱՆ ԽՈՐՀՐԴԱՏՈՒԻ ԸՆՏՐՈՒԹՅՈՒՆ)

**Հայաստան, «Աշխատանքի էլեկտրոնային բորսա»**

**EFSD դրամաշնորհ**

**Առաջադրանքի անվանումը՝ Գործատուների և աշխատանք փնտրողների հաար հասանելի «Աշխատանքի էլեկտրոնային բորսա» պետական հարթակի մշակում, թեստավորում, տեղադրում և ներդնում (Առաջադրանք)**

**Հղման համար՝ EFSD-ELE-CS/2/2023\_1**

Հայաստանի Հանրապետությունը ստացել է դրամաշնորհ **Կայունացման և զարգացման Եվրասիական հիմնադրամի (EFSD)** միջոցներից **518 000** **(հինգ հարյուր տասնութ հազար)** ԱՄՆ դոլարի չափով **«Աշխատանքի էլեկտրոնային բորսա» Ծրագրի (այսուհետ՝ Ծրագիր) ֆինանսավորման** համարև նպատակ ունի վերնշյալ Դրամաշնորհի միջոցների մի մասը օգտագործել խորհրդատվական ծառայությունների համար։

Խորհրդատվական ծառայությունները («Ծառայություններ») ներառում են նախագծի կառավարում գործատուներին և աշխատանք փնտրողներին հասանելի «Աշխատանքի էլեկտրոնային բորսա» պետական ​​հարթակի մշակման, թեստավորման, տեղադրման և ներդրման առաջադրանքի շրջանակներում: Նշված խորհրդատվական ծառայությունների տրամադրման համար նախատեսվում է ներգրավել նախագծի ղեկավարի։ Առաջադրանքի իրականացման մանրամասն տեխիկական առաջադրանքը (ՏԱ) կցվում է հետաքրքրվածության ներկայացման սույն հարցմանը։

Առաջադրանքի ընդհանուր տևողությունը **88 աշխատանքային օր է**։

Ծառայությունների մեկնարկը նախատեսվում է **2023 թվականի նոյեմբերի 15-ին։**

«Նորք» սոցիալական ծառայությունների տեխնոլոգիական և իրազեկման կենտրոն» հիմնադրամը, որպես Ծրագրի իրականացման խումբ («ԾԻԽ»), հրավիրում է որակավորված անհատ խորհրդատուների («Անհատ խորհրդատուներ»)՝ արտահայտելու իրենց հետաքրքրվածությունը Ծառայությունների մատուցման հարցում: Հետաքրքրված անձինք պետք է տրամադրեն փաստաթղթեր և տեղեկություններ, որոնք կփաստեն, որ նրանք ունեն պահանջվող որակավորում և համապատասխան փորձ Ծառայությունները կատարելու համար:

Որակավորման պահանջներն են.

* Բակալավրի կամ մագիստրոսի կոչում կառավարման կամ հարակից ոլորտում: ՏՏ նախագծերի կառավարման ոլորտում բակալավրի կամ մագիստրոսի կրթությունը կհամարվի առավելություն,
* Ծրագրի կառավարման մասնագետի որակավորման հավաստագիր, (PMP) միջազգային որոկավորման վկայականը առավելություն է:
* Առնվազն 3 տարվա լայնածավալ ՏՏ նախագծերի կառավարման փորձ (Աշխատանքի էլեկտրոնային փոխանակման հարթակի համանմանությամբ),
* jira, asana, gitlab, trello, confluence պլատֆորմերով աշխատելու pordz փորձ,
* պետական և հանրային սեկտրում լայնածավալ ՏՏ նախագծերի իրականացման փորձ,
* Հայաստանի Հանրապետությունում կամ ԵԱՏՄ և ԵՄ երկրներում առնվազն 2 ՏՏ ծրագրի հաջող կառավարում վերջին 5 տարիների ընթացքում (2018-2023 թթ.)։

 «Կարճ ցուցակում» ընդգրկվելու ընտրության չափանիշները՝

* տեղեկատվական համակարգերի կամ հարթակների ստեղծման ծրագրերի կառավարման ընդհանուր որակավորում և փորձ (առավելագույնը՝ 40 միավոր),
* Պետական հատվածում տեղեկատվական համակարգերի կամ հարթակների ստեղծման համար նախագծերի կառավարման ոլորտում հատուկ որակավորում և փորձ (առավելագույնը՝ 60 միավոր):

Նվազագույն անցողիկ միավորը` 70

Անհատական ​​խորհրդատուն կընտրվի Անհատական ​​խորհրդատուի ընտրության մեթոդի համաձայն, որը սահմանված է Կայունացման և զարգացման եվրասիական հիմնադրամի գնումների ընթացակարգերում (փոփոխվել է 2018թ. նոյեմբերին) (<https://efsd.org/en/about/documents/policies_and_procedures/> )։

Լրացուցիչ տեղեկություններ կարող եք ստանալ ստորև նշված հասցեով՝ Հայաստան, Երևան, 0069, Կարապետ Ուլնեցու 68, +(374-11) 50 18 06, աշխատանքային ժամերին՝ ժամը 09:00-ից մինչև 18:00։

Անգլերեն, ռուսերեն կամ հայերեն լեզուներով հետաքրքրվածության հայտերը պետք է գրավոր հանձնվեն ստորև նշված հասցեին՝ անձամբ կամ էլեկտրոնային փոստով մինչև **2023 թվականի նոյեմբերի 7-ը**: Նամակի վենագիրը՝ **EFSD-ELE-CS/2/2023\_1\_նախագծի ղեկավարի համար հետաքրքրվածության ներկայացում**:

**«Նորք» սոցիալական ծառայությունների տեխնոլոգիական և իրազեկման կենտրոն» հիմնադրամ**

Հայաստան, Երևան 0069 , Կարապետ Ուլնեցի 68

Անահիտ Պարզյան, տնօրեն

Հեռ․՝ +(374-11) 50-18-06

Էլ. փոստ՝ info@nork.am

Ստացողի պաշտոնական վեբ կայք՝ [www.nork.am](http://www.nork.am), [www.nork.am/en/](http://www.nork.am/en/)

ԿԶԵԲ պաշտոնական վեբ կայք՝ <https://efsd.org>

**««Նորք» սոցիալական ծառայությունների տեխնոլոգիական և իրազեկման կենտրոն» հիմնադրամ**

**Ծրագրի անվանումը՝ «Աշխատանքի էլեկտրոնային բորսա»**

**ՏԵԽՆԻԿԱԿԱՆ ԱՌԱՋԱԴՐԱՆՔ**

«Աշխատանքի էլեկտրոնային բորսա» պետական հարթակի մշակում, թեստավորում, տեղադրում և ներդրում

Պաշտոնը՝ Նախագծի ղեկավար

1. **Հիմնական տեղեկատվություն**

«Աշխատանքի էլեկտրոնային բորսա» նախագծի (այսուհետ՝ նախագիծ) նպատակն է ապահովել Հայաստանի Հանրապետությունում գործատուների և աշխատանք փնտրողների միասնական պետական առցանց հարթակի ստեղծումը, որն այլընտրանքային հնարավորություն է՝ ուղղված աշխատաշուկայում առաջարկի և պահանջարկի հավասարակշռմանը, նպաստելով Եվրասիական տնտեսական միության (ԵԱՏՄ) շրջանակներում ինտեգրման գործընթացին և աշխատանքի միասնական շուկայի ձևավորմանը:

Նախագիծը ֆինանսավորվում է Կայունացման և զարգացման եվրասիական հիմնադրամի (EFSD) միջոցներից և բաղկացած է չորս բաղադրիչներից։

**«Աշխատանքի էլեկտրոնային բորսայի նախագծում, մշակում և ներդրում»** նախագծի 1-ին մասը ներառում է հետևյալ բաղադրիչները.

* 1. ԵԱՏՄ շրջանակներում նմանատիպ նախագծերի ներդրման փորձի ուսումնասիրություն
	2. Աշխատանքի էլեկտրոնային բորսայի պետական հարթակի մշակում, փորձարկում, տեղադրում և ներդրում՝ հասանելի գործատուներին և աշխատանք փնտրողներին

Սույն տեխնիկական առաջադրանքը նախատեսում է ծառայությունների մատուցում 1.2 բաղադրիչի իրականացումը նախապատրաստելու շրջանակներում։

Ներկայումս Հայաստանի Հանրապետությունում՝ զբաղվածության ոլորտում աշխատանք փնտրողներին և գործատուներին ծառայությունների մատուցման բիզնես գործընթացները ավտոմատացված են տեղեկատվական համակարգում (այսուհետ՝ ՏՀ «Գործ»), որը կատարում է Հայաստանի Հանրապետությունում բնակչության զբաղվածության ոլորտում ծառայությունների մատուցման գործառույթները: Նշված ՏՀ-ն ներդրվել է 2003 թվականին։ «Գործ» ՏՀ-ի գործիքակազմը ներկայումս հնացած է և ունի մի շարք տեխնիկական և ֆունկցիոնալ խնդիրներ․

* «Գործ» ՏՀ-ն աշխատում է Internet Explorer բրաուզերի հետ: Քանի որ ներկայումս ՏՀ-ում օգտագործվող տեխնոլոգիաները հնացած են, դա դանդաղեցնում է աշխատանքը և սահմանափակում ՏՀ-ի օգտագործման հնարավորությունները:
* «Գործ» ՏՀ-ի տվյալների շտեմարանում տվյալները հավաքագրվում են ASCII ձևաչափով, այսինքն, նյութը համակարգ մուտքագրելուց կամ համակարգից տվյալներ ստանալուց հետո վերջինիս ընթերցանության հետ կապված խնդիր է առաջանում (Data export): Այս դեպքում ի հայտ են գալիս տեխնիկական դժվարություններ, որոնք հաղթահարելի են, սակայն պահանջում են ճշգրտումներ և ՏՀ-ն օգտագործողների ժամանակային ռեսուրսի լրացուցիչ ծախսեր:
* «Գործ» ՏՀ-ի կառուցվածքը բարդ է ընկալման համար և գերծանրաբեռնված է տեղեկատվությամբ, ինչի արդյունքում օգտատերերը դժվարություններ են ունենում ՏՀ-ում գրանցվելու և անհրաժեշտ տվյալների որոնման հարցում։
* «Գործ» ՏՀ-ի կառուցվածքը հնացել է, դրա օպտիմալացումը նպատակահարմար չէ. օրենսդրության փոփոխությունների հետ կապված՝ կան բաժիններ, որոնք պետք է ջնջվեն կամ ավելացվեն։ Կան պետական ​​զբաղվածության ծրագրեր և հարակից բիզնես գործընթացներ, որոնք պետք է ավտոմատացվեն ՏՀ-ում, սակայն ՏՀ-ի առկա տեխնիկական ձևաչափը սահմանափակում է ավտոմատացման այդպիսի գործընթացները:
* «Գործ» ՏՀ -ում չկա առանձին ինտերֆեյս աշխատանք փնտրողների և գործատուների համար, ինչը մեծապես կհեշտացներ դիմումների ընդունումը և ծառայությունների առցանց ստացումը, և չէր պահանջվի համապատասխան գերատեսչություններ՝ օգտատերերի անձնական այցելությունը:

Վերոնշյալ խնդիրները լուծելու, ինչպես նաև աշխատանք փնտրողների և գործատուների համար Հայաստանում զբաղվածության ոլորտում ծառայությունները որակապես նոր մակարդակով ապահովելու նպատակով՝ խնայելով ժամանակ և ռեսուրսներ, նախատեսվում է նախագծել, մշակել և ներդնել տեղեկատվական համակարգ (պետական ​​առցանց հարթակ) «Աշխատանքի էլեկտրոնային բորսա», որը կներառի «Գործ» ՏՀ-ի բոլոր հիմնական գործառույթները, բայց միևնույն ժամանակ կլինի շատ ավելի հարմար և արդյունավետ օգտագործման մեջ։

«Աշխատանքի էլեկտրոնային բորսա» տեղեկատվական համակարգի մշակման և ներդրման արդյունքների հիման վրա «Գործ» ՏՀ-ն այլևս չի շահագործվի, իսկ «Աշխատանքի էլեկտրոնային բորսա» ՏՀ-ն ամբողջությամբ կփոխարինի «Գործ» ՏՀ-ին:

«Աշխատանքի էլեկտրոնային բորսա» առցանց հարթակի հիմնական առավելությունները կներառեն հետևյալը.

* «Աշխատանքի էլեկտրոնային բորսա» առցանց հարթակում երկու հիմնական մոդուլների առկայությունը՝ արտաքին և ներքին։ Արտաքին մոդուլի միջոցով աշխատանք փնտրողները և գործատուները կկարողանան ստեղծել և կառավարել իրենց անձնական պրոֆիլը, ստեղծել իրենց ռեզյումեն կամ տեղադրել աշխատանքի հայտարարություններ, փնտրել և գտնել աշխատող կամ աշխատանք, դիմել գործազրկության կարգավիճակի համար, մասնակցել պետական ​​զբաղվածության ծրագրերին և դիմել զբաղվածության ոլորտում այլ ծառայությունների համար: «Աշխատանքի էլեկտրոնային բորսա» առցանց հարթակի ներքին մոդուլը թույլ կտա լիովին ավտոմատացնել Միասնական սոցիալական ծառայության տարածքային կենտրոնների զբաղվածության բաժինների կողմից իրականացվող բիզնես գործընթացները, ինչը կբարձրացնի նրանց աշխատանքի արդյունավետությունը և կկրճատի ծախսվող ժամանակը` հարմարավետ ինտերֆեյսի և ժամանակակից լուծումների շնորհիվ:
* «Աշխատանքի էլեկտրոնային բորսա» առցանց հարթակի վերլուծական բլոկի առկայությունը հնարավորություն կտա Հայաստանի Հանրապետությունում ստանալ ճշգրիտ տվյալներ և զբաղվածության ցուցանիշների վիճակագրություն, ինչը կնպաստի զբաղվածության ոլորտում իրավական կարգավորման կատարելագործմանը և իրականացվող ծրագրերի արդյունավետության բարձրացմանը:
* Արտաքին տվյալների շտեմարանների հետ ինտեգրումը թույլ կտա իրական ժամանակում ստանալ տվյալներ առաջնային աղբյուրներից՝ ինչի շնորհիվ կբարձրանա օգտատերերին մատուցվող հանրային ծառայությունների որակը:

«Նորք» սոցիալական ծառայությունների տեխնոլոգիական և իրազեկման կենտրոն» հիմնադրամը (Պատվիրատու) Խորհրդատուին կտրամադրի բոլոր անհրաժեշտ փաստաթղթերն ու տեղեկատվությունը «Աշխատանքի էլեկտրոնային բորսա» հարթակի մշակման և ներդրման համար, մասնավորապես.

● «Աշխատանքի էլեկտրոնային բորսա» պետական ​​հարթակի մշակման, թեստավորման, տեղադրման և ներդրման տեխնիկական պահանջներ, որոնք նկարագրում են հարթակի բոլոր անհրաժեշտ մոդուլները, գործընթացները և դաշտերը: Այս տեխնիկական պահանջները ներառում են առաջադրանքներ բոլոր մասնագետների համար, որոնք ներգրավված են ծրագրային ապահովման մշակման գործընթացում: «Աշխատանքի էլեկտրոնային բորսա» նոր ֆունկցիոնալ հարթակի մշակման մեջ կներգրավվեն հետևյալ մասնագետները՝ նախագծի ղեկավար, բիզնես վերլուծաբան, ծրագրային ապահովման մշակման թիմի ղեկավար, Back-end ծրագրավորողներ, Front-end ծրագրավորողներ, տվյալների շտեմարանի ինժեներ, UI/UX դիզայներ, DevOps ինժեներ, որակի ապահովման մասնագետներ, տեխնիկական խմբագիր, անվտանգության մասնագետ և վերապատրաստող։

1. **Նպատակը**

Սույն տեխնիկական առաջադրանքի «Աշխատանքի էլեկտրոնային բորսա» պետական ​​հարթակի մշակման, թեստավորման, տեղադրման և ներդրման առաջադրանքի շրջանակներում ծրագրային ապահովման մշակման նախագծի կառավարումն է։ Սույն տեխնիկական առաջադրանքի իրականացման համար նախատեսվում է ներգրավել անհատական խորհրդատու՝ որպես նախագծի ղեկավար, որը կիրականացնի հարթակի մշակման ընթացքում աշխատանքների կառավարման և կազմակերպման գործառույթները։

1. **Ծառայությունների ծավալը**

Առաջադրանքով դրված նպատակին հասնելու համար անհրաժեշտ է կատարել հետևյալ առաջադրանքները՝

* + Որոշել ծրագրային ապահովման մշակման վերաբերյալ Պատվիրատուի պահանջները, ձևակերպել և համաձայնեցնել Պատվիրատուի հետ ծրագրային ապահովման մշակման փուլերն ու խնդիրները:
	+ Կանխատեսել ծրագրային ապահովման մշակման նախագծի նպատակներին հասնելու համար անհրաժեշտ ռեսուրսները և ապահովել դրանց արդյունավետ կառավարումը:
	+ Մշակել և կառավարել ծրագրային ապահովման զարգացման ծրագրի մանրամասն ժամանակացույցը:
	+ Համակարգել նախագծի թիմի անդամների աշխատանքը՝ ապահովելու բոլոր պահանջների և Առաջադրանքի իրականացման ժամանակացույցի կատարումը:
	+ Հաղորդակցվել նախագծի թիմի անդամների հետ՝ առաջադրանքի իրականացման ընթացքում հնարավոր խնդիրները և դրանց լուծումները բացահայտելու համար:
	+ Պատվիրատուին ներկայացնել Առաջադրանքի միջանկյալ արդյունքները և ապահովել դրանց համապատասխանությունը Պատվիրատուի պահանջներին:
	+ Պարբերաբար վերահսկել Առաջադրանքի իրականացման արդյունավետությունը՝ բարելավման ենթակա կողմերը դուրսբերելու համար:
	+ Հետևել Առաջադրանքի կատարմանը և անհրաժեշտության դեպքում կատարել ճշտումներ:
	+ Պարբերաբար Պատվիրատուին տրամադրել տեղեկատվություն Առաջադրանքի իրականացման գործընթացի, ճշտումների և առաջընթացի մասին:
	+ Համակարգել դասընթացավարի աշխատանքը ուսումնական և մեթոդական նյութերի և այլ փաստաթղթերի մշակման ուղղությամբ, որոնք անհրաժեշտ են Առաջադրանքի հաջող իրականացումն ապահովելու համար:
	+ Գնահատել և բացահայտել Առաջադրանքի կատարման հաջող և անհաջող տարրերը դրա ավարտից հետո և գնահատման արդյունքները Պատվիրատուին տրամադրել վերլուծության արդյունքների հիման վրա առաջարկություններով:

Վերոնշյալ առաջադրանքների կատարման արդյունքում, բոլոր ներգրավված մասնագետների հետ համագործակցելով, պետք է ապահովվի հարթակի հետևյալ մոդուլների գործունեությունը՝

**Բովանդակության մոդուլներ**

*Առցանց հարթակ․*

* Տեղեկատվական մոդուլ, որի օգնությամբ առցանց հարթակի օգտատերերը կկարողանան տեղեկատվություն ստանալ Հայաստանի Հանրապետությունում բնակչության զբաղվածության ոլորտի նորությունների մասին:
* Օգտատիրոջ հաշվի ստեղծման մոդուլ։
* Առցանց հարթակի մուտքի մոդուլ, որը կունենա երկու հիմնական ինտերֆեյս․

*Աշխատանք փնտրող․*

* Աշխատանք փնտրողի գրանցում հետևյալ հիմնական տարբերակներով, գրանցում սոցիալական քարտի համարով և դրա միջոցով ավտոմատ նույնականացում Բնակչության պետական ​​ռեգիստրի տվյալների շտեմարանում և գրանցում eID համակարգով։
* Ինքնակենսագրության ստեղծում
* Թափուր աշխատատեղերի հայտարարություններ։
* Գործատուների կողմից առաջարկվող աշխատանք փնտրողներին հետաքրքրող թափուր աշխատատեղերը որոնելու և զտելու հնարավորություն (այս բաժնում, ի թիվս այլ բաների, կլինի գործատուների և աշխատանք փնտրողների միջև հաղորդակցության գործիք (այնպես էլ աշխատանք փնտրողների և աշխատանք փնտրողների / գործատուների և գործատուների միջև))։
* Առցանց աշխատանքի հայտարարությունների մոդուլ։
* Զբաղվածության պետական-մասնավոր ծրագրեր։
* «Աշխատանք առանց սահմանների» (ԵԱՏՄ) միասնական որոնման համակարգի հետ ինտեգրում։
* Բնակչության զբաղվախության ոլորտում աշխատանք փնտրողի մասին վկայագրեր և այլ փաստաթղթեր, որոնք կարող են ավտոմատ կերպով ներբեռնվել հարթակից (Խորհրդատուի կողմից մշակվող տեխնիկական առաջադրանքը պետք է նախատեսի «Աշխատանքի էլեկտրոնային բորսայի» տվյալների շտեմարանների հիման վրա վկայագրերի ավտոմատ ստեղծման գործիք)
* Ծանուցումներ։
* Հաճախ տրվող հարցեր։
* Առցանց չաթ-բոտ - արագ կապ ՄՍԾ-ի աշխատակցի հետ (այսուհետ՝ Միասնական սոցիալական ծառայություն);
* Կարգավորումներ

 *Գործատու*

* Գործատուի գրանցում / Իմ թափուր աշխատատեղերը, հետևյալ հիմնական տարբերակներով՝ գրանցում հարկ վճարողի համարով և դրա միջոցով ավտոմատ նույնականացում իրավաբանական անձանց պետական ​​ռեգիստրի շտեմարանյում։
* Թափուր աշխատատեղերի մասին այլ հայտարարություններ
* Գործատուին հետաքրքրող աշխատանք փնտրողներին որոնելու և զտելու հնարավորություն (այս բաժնում, ի թիվս այլ բաների, կլինի գործատուների և աշխատանք փնտրողների միջև հաղորդակցության գործիք (ինչպես նաև աշխատանք փնտրողների և աշխատանք փնտրողների / գործատուների և գործատուների միջև));
* Աշխատանք փնտրողների առցանց դիմումների մոդուլ՝ թափուր աշխատատեղին պատասխան ուղարկելու համար։
* Բնակչության զբաղվածության պետական և մասնավոր ծրագրեր
* Ինտեգրում «Աշխատանք առանց սահմանների» (ԵԱՏՄ) միասնական որոնման համակարգին։
* Զբաղվածության ոլորտում գործատուի մասին վկայագրեր և այլ փաստաթղթեր, որոնք կարող են ավտոմատ կերպով ներբեռնվել հարթակից։ (Խորհրդատուի կողմից մշակվող տեխնիկական առաջադրանքը պետք է նախատեսի «Աշխատանքի էլեկտրոնային բորսայի» տվյալների շտեմարանների հիման վրա վկայագրերի ավտոմատ ստեղծման գործիք)։
* Ծանուցումներ։
* Հաճախ տրվող հարցեր։
* Առցանց չաթ-բոտ - արագ կապ ՄՍԾ-ի աշխատակցի հետ։
* Կարգավորումներ։

**ՄՍԾ ներքին համակարգը**

* *Աշխատանք փնտրող*
	+ Աշխատանք փնտրողների գրանցման մոդուլ, որում կարտացոլվեն վերջիններիս անձնական հաշիվներից ուղարկված հայտերը, ինչպես նաև ՀՀ Միասնական սոցիալական ծառայության տարածքային կենտրոնների աշխատակիցների կողմից թղթային ձևով ստացված դիմումների գրանցման համար։
	+ Աշխատանք փնտրողի անձնական գործը, որտեղ հավաքագրվելու են վերջինիս մասին բոլոր տվյալները, որոնք անհրաժեշտ են Հայաստանի Հանրապետության զբաղվածության ոլորտում ծառայությունների մատուցման համար։
	+ Աշխատանքի առաջարկ։
	+ Հայաստանի Հանրապետությունում զբաղվածության ոլորտի պետական ծրագրեր։
	+ Հղումներ և այլ փաստաթղթեր։
* *Գործատու*
	+ Գործատուների գրանցման մոդուլ, որում կարտացոլվեն գործատուների կողմից իրենց անձնական աշխատասենյակներից ուղարկված հայտերը, ինչպես նաև Հայաստանի Հանրապետության միասնական սոցիալական ծառայության տարածքային կենտրոնների աշխատակիցների կողմից թղթային ձևով ստացված հայտերի գրանցման համար։
	+ Թափուր աշխատատեղեր։
	+ Առաջարկներ աշխատանք փնտրողների համար
	+ Հայաստանի Հանրապետությունում զբաղվածության ոլորտի պետական ծրագրեր։
	+ Հղումներ և այլ փաստաթղթեր։
* Հաշվետվությունների ավտոմատ ձևավորման համակարգ, որոնց ձևերը հաստատվել են ՀՀ կառավարության որոշումներով, Հայաստանի Հանրապետության աշխատանքի և սոցիալական հարցերի նախարարի հրամաններով և այլն՝ Վիճակագրական կոմիտե, ՀՀ աշխատանքի և սոցիալական հարցերի նախարարություն և այլ պետական մարմիններ ներկայացնելու համար: (Հաշվետվության ձևերի փաթեթը կտրամադրվի խորհրդատուին պատվիրատուի և խորհրդատուի միջև պայմանագիր կնքելուց հետո). Այս հաշվետվությունները օգտատերերի խնդրանքով ավտոմատ կերպով կձևավորվեն «Աշխատանքի էլեկտրոնային բորսա» առցանց հարթակի համապատասխան բաժնում՝ սահմանված ժամկետի, տարածքային հատկանիշի և այլ զտիչների համաձայն:
* Ֆինանսական հայտերի ձևավորման համակարգ, որոնք պետք է ավտոմատ կերպով գեներացվեն համակարգում գրանցված շահառուների տվյալների հիման վրա, ովքեր մասնակցում են զբաղվածության պետական ծրագրերին
* Օգտատերերի և գրացուցակների կառավարման մոդուլ, որը կօգտագործվի Աշխատանքի էլեկտրոնային բորսայի ադմինիստրատորի կողմից՝ ինտերֆեյսի օգնությամբ, օրինակ՝ ՄՍԾ-ի աշխատակիցների հաշիվը արխիվացնելու կամ գրացուցակներում արժեքներ ավելացնելու/խմբագրելու նպատակով։

**Տեխնիկական մոդուլներ**

* Համակարգի ընդհանուր ֆունկցիոնալությունը ապահովող առանձին միկրոծառայություններ։
* Ցանցային ինտերֆեյսը (Gateway API) կամուրջ է օգտատիրոջ ինտերֆեյսի և առանձին միկրոծառայությունների միջև: Այն պետք է պատասխանատու լինի համակարգի օգտատերերի բոլոր հարցումների ստացման, համապատասխան միկրոծառայությունների և արձանագրությունների փոխակերպման համար:
* Տեղեկատվական համակարգի տվյալների շտեմարան, որը հանդիսանում է համակարգի տվյալների հիմնական պահեստը:
* Տվյալների փոխանակման ծառայություններ, որոնք պետք է ՀՀ կառավարության փոխգործակցության հարթակի միջոցով ներքին տվյալների շտեմարաններից տվյալներ տրամադրեն արտաքին տվյալների շտեմարաններ։
* Գործառույթներ և գործիքներ, որոնք կապահովեն «Աշխատանքի էլեկտրոնային բորսա» ՏՀ-ի տեղեկատվական և կիբերանվտանգությունը, ինչպես նաև հուսալիությունը։

Նպատակին հասնելու համար տեխնիկական առաջադրանքները կտրամադրվեն առաջադրանքների կառավարման համակարգի (JIRA) միջոցով:

1. **Ոակավորման պահանջները**

Նախագծի ղեկավարը (այսուհետ՝ Խորհրդատու) պետք է համապատասխանի հետևյալ որակավորման պահանջներին՝

* Բակալավրի կամ մագիստրոսի կոչում կառավարման կամ հարակից ոլորտում: ՏՏ նախագծերի կառավարման ոլորտում բակալավրի կամ մագիստրոսի կրթությունը կհամարվի առավելություն,
* Ծրագրի կառավարման մասնագետի որակավորման հավաստագիր, (PMP) միջազգային որոկավորման վկայականը առավելություն է:
* Առնվազն 3 տարվա լայնածավալ ՏՏ նախագծերի կառավարման փորձ (Աշխատանքի էլեկտրոնային փոխանակման հարթակի համանմանությամբ),
* jira, asana, gitlab, trello, confluence պլատֆորմերով աշխատելու pordz փորձ,
* պետական և հանրային սեկտրում լայնածավալ ՏՏ նախագծերի իրականացման փորձ,
* Հայաստանի Հանրապետությունում կամ ԵԱՏՄ և ԵՄ երկրներում առնվազն 2 ՏՏ ծրագրի հաջող կառավարում վերջին 5 տարիների ընթացքում (2018-2023 թթ.)։
1. **Ծառայությունների մատուցման վայրը**

Ծառայությունների մատուցման ընթացքում Խորհրդատուն պետք է յուրաքանչյուր աշխատանքային օր առնվազն 8 ժամ գտնվի Պատվիրատուի գրասենյակում (հասցե՝ ք. Երևան, Ուլնեցու 68) և ապահովի ծրագրի ամբողջական կառավարումը:

1. **Առաջադրանքի կատարման արդյունքները**

**Արդյունք 1:** Խորհրդատուի հաշվետվություն:

**Ժամկետներ:** Պատվիրատուի և Խորհրդատուի միջև պայմանագիրը կնքելուց ոչ ուշ, քան 15-րդ աշխատանքային օրը:

**Հաշվետվությունը** պետք է ներառի առցանց հարթակի աշխատանք փնտրողի ինտերֆեյսի մշակման համար Խորհրդատուի կողմից մատուցված ծառայությունների նկարագրությունը: Հաշվետվությունը պետք է ներկայացվի հայերեն և անգլերեն՝ թղթային (երկու օրինակ, յուրաքանչյուր լեզվից մեկական) և էլեկտրոնային տարբերակով:

**Արդյունք 2:** Խորհրդատուի հաշվետվություն:

**Ժամկետներ:** Պատվիրատուի և Խորհրդատուի միջև պայմանագիրը կնքելուց ոչ ուշ, քան 45-րդ աշխատանքային օրը:

**Հաշվետվությունը** պետք է ներառի առցանց հարթակի գործատուի ինտերֆեյսի մշակման համար Խորհրդատուի կողմից մատուցված ծառայությունների նկարագրությունը: Հաշվետվությունը պետք է ներկայացվի հայերեն և անգլերեն՝ թղթային (երկու օրինակ, յուրաքանչյուր լեզվից մեկական) և էլեկտրոնային տարբերակով:

**Արդյունք 3:** Խորհրդատուի հաշվետվություն:

**Ժամկետներ:** Պատվիրատուի և Խորհրդատուի միջև պայմանագիրը կնքելուց ոչ ուշ, քան 60-րդ աշխատանքային օրը:

**Հաշվետվությունը** պետք է ներառի ՀՀ Միասնական սոցիալական ծառայության (ՄՍԾ) ներքին համակարգին ինտեգրված աշխատանք փնտրողի ինտերֆեյսի մշակման համար Խորհրդատուի կողմից մատուցված ծառայությունների նկարագրությունը: Հաշվետվությունը պետք է ներկայացվի հայերեն և անգլերեն՝ թղթային (երկու օրինակ, յուրաքանչյուր լեզվից մեկական) և էլեկտրոնային տարբերակով:

**Արդյունք 4:** Խորհրդատուի հաշվետվություն:

**Ժամկետներ:** Պատվիրատուի և Խորհրդատուի միջև պայմանագիրը կնքելուց ոչ ուշ, քան 88-րդ աշխատանքային օրը:

**Հաշվետվությունը** պետք է ներառի ՀՀ ՄՍԾ ներքին համակարգին ինտեգրված գործատուի ինտերֆեյսի մշակման համար Խորհրդատուի կողմից մատուցված ծառայությունների նկարագրությունը: Հաշվետվությունը պետք է ներկայացվի հայերեն և անգլերեն՝ թղթային (երկու օրինակ, յուրաքանչյուր լեզվից մեկական) և էլեկտրոնային տարբերակով:

Պատվիրատուի կողմից յուրաքանչյուր հաշվետվության ուսումնասիրման ժամկետը Խորհրդատուի կողմից դրա ներկայացման օրվանից 5 աշխատանքային օր է։ Խորհրդատուի կողմից յուրաքանչյուր հաշվետվության վերանայման ժամկետը, Պատվիրատուի կողմից մեկնաբանությունների դեպքում, 5 աշխատանքային օր է։

Հաշվետվություններից յուրաքանչյուրի (Հաշվետվություններ 1, 2, 3 և 4) շրջանակներում խորհրդատվական ծառայությունների մատուցման դեպքում (Պատվիրատուի կողմից հաստատվելուց հետո) Պատվիրատուն և Խորհրդատուն ստորագրում են ծառայությունների ընդունման երկկողմանի ակտ, որը հիմք է հանդիսանում վճարման համար։

Հարթակի մշակման ողջ ժամանակահատվածում Խորհրդատուն պետք է աշխատի Պատվիրատուի հետ սերտ համագործակցությամբ՝ ձեռք բերելու անհրաժեշտ տեղեկատվություն և հրահանգներ, որոնք հաշվի կառնվեն ծրագրային ապահովման մշակման գործընթացում: Ծրագրային ապահովման մշակման գործընթացում Խորհրդատուն, Պատվիրատուի հետ սերտ համագործակցությամբ, կարող է հարմարեցնել և լրացնել ծրագրային ապահովման մշակման գործընթացը իր առաջարկներով:

Սույն տեխնիկական առաջադրանքով ծառայությունների մատուցման ընդհանուր ժամկետը 4 ամիս է: